User talk:Vershavarshney

माँ
माँ ,माँ क्या होती है ?क्या कोई बता सकता है ,नही क्योंकि जिनको माँ मिल जाती है वो इसका अर्थ भी नही समझते ।माँ वो है जो बच्चे के रोने से पहले उसकी भूख समझ लेती है ।माँ वो है जो खुद भीगने पर भी बच्चे को सूखे में सुलाती है ।माँ जिसकी कल्पना भी एक सुख की अनुभूति पैदा कर देती है ।माँ जिसके न होने से भरा पूरा समृद्ध परिवार होने के बाद भी एक बच्चा अनाथ कहलाता है ।5o लोगों के होते हुए भी प्यार के लिए उम्र भर तरसता है। वो क्या समझेंगे एक माँ की ममता को, माँ के न होने के अहसास को जिन्होंने अपने बच्चों को अपने जीते जी बेसहारा छोड़ दिया हो । क्या एक पिता का फर्ज नहीं} बनता कि माँ की गैर मौजूदगी में वो बच्चे को माँ बाप दोनों का प्यार दे ? क्या पत्नी के देहांत के बाद बच्चों के प्रति उनकी जवाबदेही खत्म हो जाती है?क्या एक माँ अपने पति के देहांत के बाद बच्चे का त्याग कर सकती है ? नहीं} ,क्योंकि प्रकृति ने ये ममता शायद एक नारी को ही प्रदान की है । मैं ये नही कहती कि दुनिया के सभी पिता एक से होते हैं और पत्नी के देहांत के बाद बच्चों को छोड़कर दूसरी शादी करके मौज करते हैं लेकिन समाज के बहकावे या अपनी इच्छाओं की पूर्ति के लिए बच्चों की बलि देना कहाँ तक उचित है । कितनी स्त्रियां हैं समाज मे जो पहली पत्नी के बच्चे को स्वीकार करती हैं । क्या एक पिता का फर्ज नही बनता कि वो अपने कर्तव्य का पालन करे । शायद ये जिम्मेदारी भी सिर्फ एक माँ की ही होती है कि पति के देहांत के बाद वो बच्चों की देखभाल के लिए अपना सारा जीवन समर्पित कर दे और समाज मे एक मानक बनकर रहे, क्योंकि वो एक औरत है ,एक माँ है । एक माँ अपने बच्चों के लिए अपना जीवन कुर्बान करने के बाद भी अबला क्यों मानी जाती है ?क्यों क्या आप बता सकते हैं ? वर्षा वार्ष्णेय अलीगढ Vershavarshney (talk) 14:29, 9 April 2017 (UTC)

जो खुश है वही दूसरों को खुशी दे सकता है ।
जब तक इंसान बाहरी मोह में फंसा हुआ है ,आंतरिक खुशी को महसूस ही नहीं कर सकता । विषय वासना इंसान को उम्र भर स्वयं से अपरिचित ही रहने देती हैं ।स्वयं को पहचानने के लिए भोगों से मुक्त होना जरूरी है । इंसानी स्वभाव है कि वो जो कुछ भी करता है ,उसके बदले की आशा जरूर रखता है । दुनियादारी और मोह उसे खुद से दूर करते चले जाते हैं और यहीं से एक नई बीमारी जन्म लेती है अवसाद की । अवसाद यानि डिप्रेशन -hypertenstion ,high Bp । जब अपनी सारी तमन्नाओं को दबाकर हम दूसरों की इच्छाओं की तृप्ति में लग जाते हैं वहीं हमारे अंदर नकारात्मक विचार पैदा होने लगते हैं । इस संसार का एक नियम है जब तक आपकी जरूरत है सामने वाला हर व्यक्ति आपकी इज्जत करता है लेकिन जब वही जरूरत खत्म हो जाती है उस व्यक्ति को आपके अंदर कमियां ही कमियां नजर आने लगती हैं ।आप ईमानदारी के साथ अपने कर्तव्य पालन में लगे रहते हैं लेकिन स्वयं को भुलाकर खुद को असहनीय कष्ट भी देते हैं ।जरा सोचिए क्या आपके किये हुए अच्छे कार्य किसी को समझ आते हैं ? क्या हम खुद को भूलकर दूसरों को खुशी दे सकते हैं ।देखने मे तो ये बातें स्वार्थपूर्ण लगती हैं लेकिन यह भी उतना ही सत्य है जितना जिंदगी और मौत । तो क्यों न हम खुद की खुशियों को भी नजरअंदाज न करें ।कुछ समय खुद के लिए भी निकालें ।प्रतिदिन योग को अपने जीवन का हिस्सा बनाएं जिससे हम स्वयं को भी पहचान पाएं ।जब हम खुश होंगे तभी औरों को भी खुश रख सकते हैं वरना ताउम्र बीमारी और दवाओं का बोझ लेकर घूमते रहना ही हमारी मजबूरी बन जाएगी। एक स्वस्थ व्यक्ति ही देश और समाज की उन्नति में सहायक बन सकता है । एक अंतिम और कड़वा सत्य तो यही है ,जो स्वयं खुश है वही दूसरों को भी खुशियां दे सकता है । वर्षा वार्ष्णेय अलीगढ़ Vershavarshney (talk) 10:02, 22 August 2017 (UTC)

खामोशी
खामोशी और तन्हाई दोनों एक ही सिक्के के दो पहलू हैं ;एक अकेला नहीं रहने देती दूसरी जीने नहीं देती । वर्षा वार्ष्णेय अलीगढ़ Vershavarshney (talk) 08:32, 25 February 2021 (UTC)